27.5.2014 Jurnalul Oficial al Uniunii Europene L 158/131 REGULAMENTUL (UE) NR. 540/2014 AL PARLAMENTULUI EUROPEAN ŞI AL CONSILIULUI din 16 aprilie 2014 privind nivelul sonor al autovehiculelor și al amortizoarelor de zgomot de înlocuire, de modificare a Directivei 2007/46/CE şi de abrogare a Directivei 70/157/CEE (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), hotărând în conformitate cu procedura legislativă ordinară (?), întrucât: (1) În conformitate cu articolul 26 alineatul (2) din Tratatul privind funcționarea Uniunii Europene (TFUE), piaţa internă cuprinde o zonă fără frontiere interne, în cadrul căreia ar trebui să se asigure libera circulație a mărfurilor, a persoanelor, a serviciilor şi a capitalului. În acest scop, este în vigoare un sistem cuprinzător de omologare UE de tip pentru autovehicule. Cerințele tehnice pentru omologarea UE de tip a autovehiculelor și a amortizoarelor de zgomot ale acestora în ceea ce priveşte nivelurile sonore admise ar trebui armonizate pentru a se evita adop- tarea unor cerinţe care diferă de la un stat membru la altul şi pentru a garanta buna funcţionare a pieţei interne, oferind, în acelaşi timp, un nivel ridicat de protecție a mediului şi a siguranței publice și o mai bună calitate a vieții și a sănătății, și luând în considerare vehiculele rutiere ca sursă semnificativă de zgomot în sectorul transpor- turilor. (2) Cerinţele în materie de omologare UE de tip se aplică deja în contextul dreptului Uniunii care reglementează dife- rite aspecte ale performanței autovehiculelor, precum emisiile de CO, provenite de la autoturisme şi de la vehicu- lele utilitare uşoare, emisiile poluante și standardele de siguranță. Cerințele tehnice aplicabile în temeiul prezen- tului regulament ar trebui elaborate în așa fel încât să se asigure o abordare coerentă în ansamblul dreptului Uniunii, ținând seama de toți factorii de zgomot relevanți. (3 Zgomotul traficului rutier afectează sănătatea în numeroase feluri. Stresul prelungit cauzat de zgomot poate epuiza rezervele fizice umane, poate perturba capacitatea de reglare a funcțiilor organelor şi, prin urmare, poate limita eficacitatea acestora. Zgomotul traficului rutier este un posibil factor de risc pentru apariția de afecțiuni și incidente medicale, cum ar fi hipertensiunea arterială și atacurile de cord. Efectele zgomotului traficului rutier ar trebui cercetate în continuare în același mod, astfel cum se prevede în Directiva 2002/49/CE a Parlamentului European şi a Consiliului (2). (4) Directiva 70/157/CEE a Consiliului () a armonizat cerințele tehnice diferite ale statelor membre referitoare la nivelul sonor admis al autovehiculelor şi al sistemelor de evacuare ale acestora în scopul instituirii și funcţionării pieței interne. În scopul funcţionării adecvate a pieţei interne și pentru a asigura o aplicare uniformă şi coerentă în întreaga Uniune, este oportună înlocuirea directivei prin prezentul regulament. () JO C191,29.6.2012,p. 76. () Poziţia Parlamentului European din 6 februarie 2013 (nepublicată încă în Jurnalul Oficial) şi Poziţia în primă lectură a Consiliului din 20 februarie 2014 (nepublicată încă în Jurnalul Oficial). Poziţia Parlamentului European din 2 aprilie 2014 (nepublicată încă în Jurnalul Oficial). () Directi)va 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental (JOL189,18.7.2002,p. 12). () Directiva 70/157/CEE a Consiliului din 6 februarie 1970 privind apropierea legislațiilor statelor membre referitoare la nivelul de zgomot admis şi la sistemul de evacuare al autovehiculelor QO L 42, 23.2.1970, p. 16).